ΓΡΑΠΤΗ ΕΡΩΤΗΣΗ E-2178/02

υποβολή: Jan Wiersma (PSE) προς την Επιτροπή

(18 Ιουλίου 2002)

Θέμα: Απάτες με τραπεζικές κάρτες στην Ολλανδία

Στις 17 Νοεμβρίου 1998, το Ευρωπαϊκό Κοινοβούλιο ενέκρινε ένα ψήφισμα(1) με το οποίο καλούσε την Επιτροπή να λάβει νομοθετικά ή άλλα μέτρα για να βελτιωθεί ουσιωδώς το επίπεδο ασφαλείας κατά τη χρήση τραπεζικών και πιστωτικών καρτών.

Το Κοινοβούλιο πρότεινε μεταξύ άλλων τα εξής:

- να ενσωματωθούν στις κάρτες μια μαγνητική ταινία με ηλεκτρονικόδατόσημο ή ένα τσιπάκι και η φωτογραφία του κατόχου, ως μέτρο ασφαλείας

- να καθιερωθεί το ταχύτερο η βιομετρική αναγνώριση του κατόχου της κάρτας.

Τις τελευταίες ημέρες σημειώθηκαν στην Ολλανδία ορισμένες σοβαρές περιπτώσεις απάτης με τραπεζικές και πιστωτικές κάρτες, από όπου φάνηκε ότι τα στοιχεία που περιέχουν οι κάρτες προστατεύονται ανεπαρκώς.

Μπορεί η Επιτροπή να μου αναφέρει:

1. Πόσες τέτοιες απάτες διαπράττονται κατ' έτος στην Ευρωπαϊκή Ένωση·

2. Ποια συγκεκριμένα μέτρα έλαβε η Επιτροπή για να ανταποκριθεί στις συστάσεις του Κοινοβουλίου για μεγαλύτερη ασφάλεια στη χρήση των τραπεζικών και πιστωτικών καρτών·

3. Ποια είναι τα εμπόδια για μεγαλύτερη ασφάλεια στη χρήση των τραπεζικών και πιστωτικών καρτών·

4. Είναι διατεθειμένη η Επιτροπή ναποβάλει σύντομα στο Κοινοβούλιο τις αναγκαίες προτάσεις·

(1) Ψήφισμα σχετικά με την Ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο, την Ευρωπαϊκή Κεντρική Τράπεζα και την Οικονομική και Κοινωνική Επιτροπή για ένα σχέδιο κοινής δράσης για την καταπολέμηση της απάτης και της πλαστογραφίας όσον αφορά τα μέσα πληρωμής πλην των μετρητών — Έγγραφο A4-0396/1998 (ΕΕ C 379 της 7.12.1998, σελ. 5).

Απάντηση του κυρίου Bolkestein εξ ονόματος της Επιτροπής

(11 Οκτωβρίου 2002)

1. Η Επιτροπή δεν έχει στη διάθεσή της επακριβή στατιστικά στοιχεία σχετικά με το τρέχον επίπεδο της απάτης μέσω πιστωτικών καρτών στην Ένωση. Σύμφωνα με το σχέδιο δράσης της Επιτροπής για την πρόληψη της απάτης(1) το ποσό όλων των μορφών απάτης μέσω πιστωτικών καρτών έχει εκτιμηθεί σε 600 εκατ. ευρώ στην Ένωση το 2000 (δηλαδή περίπου 0,07 % του κύκλου των εργασιών των πιστωτικών καρτών).

2. Ως συνέπεια του ψηφίσματος του Κοινοβουλίου, η Επιτροπή λαμβάνει επί του παρόντος μέτρα που αποσκοπούν στην ενίσχυση της ασφάλειας των συναλλαγών πληρωμής. Αποσκοπώντας στην πρόληψη της απάτης και της πλαστογράφησης των πληρωμών με άλλους τρόπους εκτός από τα μετρητά, η Επιτροπήιοθέτησε, τον Φεβρουάριο 2001, ένα τριετές σχέδιο δράσης για την πρόληψη της απάτης το οποίο βασίζεται σε εταιρική σχέση μεταξύ όλων των ενδιαφερομένων μερών. Σ' αυτό το πρόγραμμα δράσης προβλέπονται πέντε κύριοι τομείς και έντεκα κύριες δράσεις που θα πρέπει να αναληφθούν από την Επιτροπή και τα λοιπά μέρη. Η ενίσχυση της ασφάλειας αποτελεί την κυριότερη προτεραιότητα αυτού του σχεδίου δράσης.

Τα προβλήματα ασφάλειας, συμπεριλαμβανομένης της προόδου την οποία συνιστά η μετάβαση στην τεχνολογία των καρτών με κύκλωμα στην Ένωση, αποτελούν τακτικά αντικείμενο συζητήσεων κατά τη διάρκεια των συνεδριάσεων της ομάδας εμπειρογνωμόνων για την πρόληψη της απάτης στην Ένωση, η οποία είναι η ομάδα καθοδήγησης για τηνλοποίηση του σχεδίου δράσης για την πρόληψη της απάτης.

Προσφάτως, η Επιτροπή εγκαινίασε μια μελέτη της οποίας σκοπός είναι να παράσχει αντικειμενική αξιολόγηση της ασφάλειας των ηλεκτρονικών τηλεπληρωμών (π.χ.: μεταφορές κεφαλαίων, τηλεπληρωμή μέσω κάρτας και πληρωμές μέσω κινητών τηλεφώνων) στην εσωτερική αγορά. Η μελέτη έχει αρχίσει να εκπονείται και τα τελικά πορίσματά της αναμένονται για το τέλος του 2002.

Το 2003, η Επιτροπή πρόκειται να διοργανώσει σύσκεψη σχετικά με την ασφάλεια των πληρωμών στην εσωτερική αγορά, αποσκοπώντας στη βελτίωση της πληροφόρησης σχετικά με την ασφάλεια των συγχρόνων προϊόντων πληρωμής και συστημάτων.

3. Οι οργανισμοί καρτών πληρωμής, οι τράπεζες και οι έμποροι λιανικής πώλησης καταβάλλουν προσπάθειες που στηρίζονται σε σημαντικά μέσα για να εισαγάγουν πριν από το 2005 τις κάρτες με κύκλωμα σε όλες τις χώρες της Ένωσης. Θα πρέπει να ανανεωθεί ένας πολύ μεγάλος αριθμός καρτών, ενώ ο εξοπλισμός (τερματικά, αυτόματες ταμειακές μηχανές, κλπ.) θα πρέπει να αντικατασταθεί ή να τροποποιηθεί. Αυτή η προσπάθεια χρειάζεται να στηριχθεί από όλα τα ενδιαφερόμενα μέρη έτσι ώστε ναπερνικηθούν η απροθυμία και τα ενδεχόμενα εμπόδια.

4. Στο τέλος του 2003, η Επιτροπή θα συντάξει έκθεση σχετικά με την πρόοδο που θα έχει σημειωθεί χάρη στο σχέδιο δράσης για την πρόληψη της απάτης και θα προτείνει, εφόσον θα παρίσταται ανάγκη, την ανάληψη άλλων δράσεων.

(1) Ανακοίνωση της Επιτροπής Πρόληψη της απάτης και της πλαστογραφίας όσον αφορά τα μέσα πληρωμής πλην των μετρητών, COM(2001)11 τελικό, της 9.2.2001.